OzLabs/hebrew-wiki-articles huggingface dataset:
Daftendirektour

Daftendirektour היה סיבוב ההופעות הראשון של צמד המוזיקה האלקטרונית הצרפתי דאפט פאנק. מסע ההופעות נמשך בין פברואר לדצמבר של שנת 1997.<ref>[http://www.thedaftclub.com/tour-dates/daftendirektour-1997/ Daftendirektour 1997]. thedaftclub.com. Retrieved on May 3, 2015.</ref>

== היסטוריה ==
בשביל מסע ההופעות הזה, ההרכב השתמש בציוד ההקלטה הביתי שלהם על הבמה. כפי שציין תומא בנגלטר: "הכל היה מסונכרן, מכונות התופים, חלקי הבס. הסיקוונסר פשוט שלח את הקצב ושלט בטמפו ובתיבות. על המבנה הזה בנינו את כל השכבות של הסאמפלים וכל החלקים השונים שיכולנו להיכנס מתי שרצינו." קטעי וידאו קטנים מסיבוב ההופעות יצאו. קטע בו נמצא השיר "Rollin' & Scratchin'" נכלל באוסף הקליפים "D.A.F.T.: A Story About Dogs, Androids, Firemen and Tomatoes."<ref>D.A.F.T.: A Story About Dogs, Androids, Firemen and Tomatoes. Virgin Records. 1999.</ref> ניתן גם לשמוע חלקים מהשיר "Alive" כפי שבוצע במאיאן ת'יאטר בלוס אנג'לס, קליפורניה.

אלבום לייב ושמו "Alive 1997" יצא ב-2001, ובו היה את ביצוע הקה קלאב בבירמינגהם, ב-8 בנובמבר 1997. ההקלטה נבחרה על ידי הצמד בעצמם להוצאה לאור, מכיוון שהחשיבו אותה כאהובה עליהם מסיבוב ההופעות.

== רשימת שירים ==
רשימת השירים הממוצעת מבוססת על הופעות ידועות מ-14 ביוני 1997, 9 באוגוסט 1997, 8 בנובמבר 1997 ו-17 בדצמבר 1997. ההופעות היו מאולתרות וסדר ומספר השירים השתנו לאורך סיבוב ההופעות.<ref></ref><ref></ref><ref></ref><ref></ref>
# "Musique"
# "Short Circuit"
# "Daftendirekt" / "Da Funk"
# "Ten Minutes of Funk"
# "Rollin' & Scratchin'"
# שיר לא משוחרר
# "Alive" / "Can You Feel It"
# "Burnin'"
# "Rock'n Roll" / "Oh Yeah"
# "Around the World" / "Chase"
# "Disco Erotica" / "Revolution 909"
# "Teachers" / "You Can't Hide From Your Bud"
מעולם לא פורסמה רשימה רשמית מסיבוב ההופעות הזה, ופורסמו מידע מוטעה סביב רשימת השירים. בחלק מהפרסומים של Alive 1997, המעבר בין "Short Circuit" ל-"Daftendirekt" נקרא "WDPK (Part I)" והשיר שלא פורסם בין "Rollin' & Scratchin'" ל-"Alive" נקרא על ידי המעריצים כגרסה חיה חלופית של "Revolution 909" או כ-"WDPK (Part II)".<ref></ref> לפחות פעם אחת, "Fresh" וגרסת האלבום של "Revolution 909" בוצעו בהופעה חיה בין "Musique" ל-"Short Circuit".<ref></ref>

== הערות שוליים ==

קטגוריה:סיבובי הופעות מ-1997
קטגוריה:דאפט פאנק
דניאל ספיר

דניאל ספיר (נולד ב-1970) הוא מנכ"ל חברת סלקום, וקודם לכן מנכ"ל קבוצת תקשוב.

== ביוגרפיה ==
ספיר נולד בירושלים לאיה ויוחנן ספיר, לוחם יחידה 101.<ref></ref> היה פעיל בתנועת הנוער הצופים ושימש כמרכז שבט מודיעין.

שירת בחיל האוויר כחוקר מודיעין אוויר.

הוא בוגר תואר ראשון במנהל עסקים עם התמחות בשיווק, מערכות מידע וראיית חשבון מהמכללה למינהל ובוגר תואר שני במנהל עסקים מהקריה האקדמית אונו.

בשנת 1996 החל לעבוד כיועץ תקשורת ואיש מכירות בחברת התקשורת בזק-ביט מקבוצת בזק.

בשנת 1997 החל לנהל את החנות של חברת התקשורת סלקום והתקדם במהלך השנים לתפקידים ניהוליים נוספים. בשנת 2001 מונה למנהל מחלקת הלקוחות העסקיים של החברה.

בשנת 2004 מונה לסמנכ"ל המכירות של חברת התקשורת 013 ברק. במסגרת התפקיד, הצליח להגדיל את מספר לקוחות החברה פי שמונה.<ref></ref>

בשנת 2006, עם מיזוגה של ברק 013 עם חברת נטוויז'ן, עבר יחד עם מנכ"ל החברה, דוד קמיניץ, לחברת HOT ומונה לסמנכ"ל השירות והמכירה של החברה והמשנה למנכ"ל. בתפקיד זה ניהל את מערך המכירות והשירות ללקוחות פרטיים ועסקיים.

בשנת 2008 מונה לסמנכ"ל המגזר העסקי בחברת פלאפון תקשורת והגדיל את הכנסות החברה לשלושה מיליארד ש"ח לשנה.<ref></ref>

בשנת 2012 מונה למנכ"ל חברת תקשוב, חברת שירות במיקור חוץ למוקדי שירות ומכירה, בבעלות משפחת לבנת.<ref></ref> במסגרת תפקידו כמנכ"ל תקשוב, גדלה פעילות החברה. בין היתר, התרחבה החברה לקבוצת חברות, באמצעות רכישה ומיזוג של חברות בהן וואלה!שופס, Beeper, תקשוב SeeU, תקשוב 360, תקשוב TARGET, תקשוב מהבית, תקשוב סוכנות לביטוח,Connect, 7twenty ו-Multisens.

כשנה לאחר מכן, נבחר דניאל במסגרת פרויקט של המגזין TheMarker– "הצעירים והמבטיחים עד גיל 40",כשנתיים ברציפות בקטגוריית המנהלים.<ref></ref>

בינואר 2022 מונה מחליפו של אבי גבאי בתפקיד מנכ"ל סלקום.

== חיים אישיים ==
ספיר נשוי לגל ואב לארבעה ילדים. מתגורר בשכונת עין כרם שבירושלים.

==הערות שוליים==

קטגוריה:מנכ"לים ישראלים
קטגוריה:עין כרם: אישים
קטגוריה:בוגרי תנועת הצופים בישראל
קטגוריה:בוגרי המסלול האקדמי המכללה למינהל
קטגוריה:בוגרי הקריה האקדמית אונו
קטגוריה:ישראלים שנולדו ב-1970
יחסי צ'אד–רוסיה

יחסי צ'אד–רוסיה הם היחסים הדו-צדדיים בין צ'אד לרוסיה.

== היסטוריה ==
ברית המועצות כוננה יחסים דיפלומטיים עם צ'אד ב-24 בנובמבר 1964. בספטמבר 2008 סיפקה רוסיה ארבעה מסוקים למשימת שמירת השלום של האיחוד האירופי בצ'אד, למרות המתח המבעבע סביב המצב בגאורגיה, אישרו גורמי ההגנה והדיפלומטים של האיחוד האירופי את הסיוע הרוסי.

== נציגויות דיפלומטיות ==
* רוסיה מחזיקה בצ'אד שגרירות בנג'מנה.
* צ'אד מחזיקה ברוסיה שגרירות במוסקבה.

== קישורים חיצוניים ==

== הערות שוליים ==
דרמה משפטית

דרמה משפטית, דרמת חוק, או דרמה באולם בית משפט, היא סוגה של קולנוע וטלוויזיה המתמקדת בדרך כלל בנרטיבים הנוגעים לפרקטיקה המשפטית ולמערכת המשפט. לסוגה זו משתייכים סרטים וסדרות העוסקים בדיונים בבתי משפט, בשופטים ובעורכי דין.

במאות ה־16 וה־17 היה נהוג תיאטרון בית משפט.

מכון הסרטים האמריקאי מגדיר "דרמה באולם בית המשפט" כסוגה של סרט שבו מערכת צדק ממלאת תפקיד קריטי בנרטיב הסרט. דרמות משפטיות עקבו אחר חייהם של עורכי הדין הבדיוניים, הנאשמים, התובעים או אנשים אחרים הקשורים לנוהג החוק הקיים בתוכנית טלוויזיה או בסרט.
דרמה משפטית נבדלת מדרמת פשע משטרתית או ספרות בלשית, המתמקדת בדרך כלל בשוטרים או בלשים החוקרים ופותרים פשעים. מוקד הדרמות המשפטיות, לעיתים קרובות יותר, הם אירועים המתרחשים באולם בית המשפט, אך עשויים לכלול כל שלבי ההליך המשפטי, כגון דיוני חבר המושבעים או עבודות שנעשות במשרדי עורכי דין. כז'אנר, המונח "דרמה משפטית" מוחל בדרך כלל על תוכניות טלוויזיה וסרטים, ואילו מותחנים משפטיים בדרך כלל מתייחסים לרומנים ולהצגות.

== הערות שוליים ==

*
דרמה משפטית
יחסי קומורו–רוסיה

יחסי קומורו–רוסיה הם היחסים הדו-צדדיים בין קומורו לרוסיה.

== היסטוריה ==
ברית המועצות כוננה יחסים דיפלומטיים עם קומורו ב-6 בינואר 1976. ב-9 בנובמבר 2018 נפגש שר החוץ של רוסיה, סרגיי לברוב, עם שר החוץ ושיתוף הפעולה הבינלאומי של איי קומורו, אל-אמין סוף, אשר ערך ביקור עבודה רשמי ראשון במוסקבה. לאחר השיחות אמר לברוב בכנס התקשורת כי הם אישרו להמשיך ולקדם שיתוף פעולה דו-צדדי בתחומים רבים ולפעול יחד למען ניצול הפוטנציאל הקיים בשתי המדינות.

== קישורים חיצוניים ==

== הערות שוליים ==
My Blue Ridge Mountain Boy

My Blue Ridge Mountain Boy (בעברית: ילד רכס ההרים הכחול שלי) הוא אלבום הסולו הרביעי של הזמרת דולי פרטון אשר הופץ ב-8 בספטמבר 1969 על ידי RCA ויקטור.<ref></ref> כמו האלבומים הקודמים של פרטון גם אלבום זה הופק על ידי בוב פרגוסון. האלבום הגיע למקום ה-6 במצעד אלבומי הקאנטרי האמריקאי ולמקום ה-194 במצעד האמריקאי הכללי. מתוך האלבום יצאו שלושה סינגלים: "Daddy" ,"In the Ghetto" ושיר הנושא. אף אחד מהשירים לא זכה להצלחה גדולה כאשר "Daddy" היה לשיר המצליח ביותר מהאלבום אך הוא הגיע רק למקום ה-40 במצעד שירי הקאנטרי האמריקאי. בעטיפת האלבום נראית פרטון שובת על ספה כאשר מאחוריה נמצא בעלה.

== הצלחה מסחרית ==
האלבום הגיע למקום ה-6 במצעד אלבומי הקאנטרי האמריקאי ב-11 באוקטובר 1969 ושהה במצעד 28 שבועות. במצעד הבילבורד 200 הוא הגיע בשיאו למקום ה-194.

== הפצה מחודשת ==
האלבום יצא מחדש ב-22 באוקטובר 2013 להורדה דיגיטלית.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 1969
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
אוכף טרור

אוכף טרור (באנגלית: Terror Saddle) הוא אוכף (מעבר הרים) מכוסה שלג, בחלקו המזרחי של האי רוס, שבאנטארקטיקה.

גובהו של האוכף 1,600 מטרים מעל פני הים.

האוכף ממוקם בין הר טרה נובה (המתנשא לגובה של 2,130 מטרים מעל פני הים), לבין הר טרור (המתנשא לגובה של 3,230 מטרים מעל פני הים), הממוקם בסמוך ממזרח לאוכף.

האוכף הוא אחד משלושת האוכפים העיקריים שבאי רוס.

== היסטוריה ==
=== מקור השם ===

שמו של האוכף ניתן לו על ידי חברי משלחת החקר הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

השם ניתן לאוכף בשל קרבתו להר טרור, המתנשא מעליו, בסמוך לו.

שמו של הר טרור ניתן לו בשנת 1841, על ידי סר ג'יימס קלארק רוס.

רוס קרא להר על שם ספינתו השנייה, "טרור".

== ראו גם ==
* הר טרור
* נקודת טרור
* קרחון טרור

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17947 אוכף טרור] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19090 אוכף טרור] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=132590 אוכף טרור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17146&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR אוכף טרור] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=17947&fid=antgeo_127 תצלום לוויין של אזור אוכף טרור]
* [https://mapcarta.com/25604010 מפת אזור אוכף טרור]
* [http://theworldmountain.blogspot.com/2011/09/mount-terror.html תצלום אוכף טרור]
* [http://distancebetween.info/terror_saddle מחשבון מרחקים - המרחק מאוכף טרור לאתרים סמוכים]

== הערות שוליים ==

טרור
יחסי סאו טומה ופרינסיפה – רוסיה

יחסי סאו טומה ופרינסיפה–רוסיה הם היחסים הדו-צדדיים בין סאו טומה ופרינסיפה לרוסיה.

== היסטוריה ==
ברית המועצות כוננה יחסים דיפלומטיים עם סאו טומה ופרינסיפה ב-9 באוגוסט 1975. בדצמבר 1991 הוכרה הפדרציה הרוסית כיורשת החוקית של ברית המועצות. בשנת 1992, על פי הצעת משרד החוץ של הפדרציה הרוסית, הופסקה פעילותם של מספר שגרירויות באפריקה, כולל שגרירות רוסיה בסאו טומה ופרינסיפה, ומאז היא מיוצגת באמצעות שגרירותה באנגולה.

== נציגויות דיפלומטיות ==
* רוסיה מיוצגת בסאו טומה ופרינסיפה באמצעות שגרירותה בלואנדה, אנגולה.
* סאו טומה ופרינסיפה אינה מיוצגת ברוסיה לא בדרג השגרירות ולא בדרג הקונסוליה.

== הערות שוליים ==
D.A.F.T.: A Story About Dogs, Androids, Firemen and Tomatoes

DAFT: A Story About Dogs, Androids, Firemen and Tomatoes הוא אוסף וידאו קליפים של צמד המוזיקה האלקטרונית הצרפתי דאפט פאנק, שיצא לאור ב-28 במרץ 2000<ref></ref> ובו קליפים של שש רצועות מתוך אלבומם Homework. אף שכותרתו נובעת מהופעתם של כלבים ("Da Funk" ו-"Fresh"), אנדרואידים ("Around the World"), כבאים ("Burnin'") ועגבניות ("Revolution 909") בסרטונים, אין עלילה מגובשת המחברת בין אף אחד מהסרטונים.

הסרטון כולל חמישה סינגלים ורצועת אלבום מתוך אלבום הבכורה שזכה לשבחים, Homework. כל אחד מהקליפים כולל סרט תיעודי על ה"הפקה", למעט רצועת האלבום "'Rollin' & Scratchin", שהקליפ שלו הוא בסך הכל הופעה חיה בלוס אנג'לס, קליפורניה.

== רשימת הקליפים ==
* "Da Funk"

: פרשנות שמע עם ספייק ג'ונז
: ההפקה של "Da Funk" (בהשתתפות רמיקס של ארמנד ואן הלד)
: הכנת ראש הכלב (בהשתתפות "On Da Rocks" מאת תומאס בנגלטר)
* "Around the World"

: פרשנות שמע עם מישל גונדרי
: "בכיתה" עם מישל גונדרי
: העשייה של "Around the World" (רמיקס של Masters At Work)
* "'Burnin"

: פרשנות שמע עם סב ג'ניאק
: העשייה של "'Burnin" (בהשתתפות מיקס "Cut Up" של איאן פולי)
* "Revolution 909"

: פרשנות שמע עם רומן קופולה
: ההפקה של "Revolution 909" (כולל רמיקס של רוג'ר סאנצ'ז)
* "Fresh"

: החזרה על הצילום של "Fresh" עם דאפט פאנק
: הפקת "Fresh"
* "'Rollin' & Scratchin" (חי בלוס אנג'לס)

== קישורים חיצוניים ==

* [http://www.rottentomatoes.com/m/daft_a_story_about_dogs_androids_firemen_and_tomatoes/ DAFT], באתר Rotten Tomatoes

== הערות שוליים ==

קטגוריה:אלבומי אוסף מ-2000
קטגוריה:אלבומי וידאו מ-1999
קטגוריה:דאפט פאנק
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומי וידאו באנגלית
רכס וילט

רכס וילט (באנגלית: Willett Range) הוא רכס או מצוק, באזור חוף סקוט, בארץ ויקטוריה, שבאנטארקטיקה.

הרכס משתרע לכיוון צפון, החל מפסגת מיסטייק; אורכו של הרכס 37 קילומטרים; והוא מגיע עד קרחון מקאיי.

גובהו של הרכס 2,449 מטרים מעל פני הים; המצוק הגבוה מהווה את גבולו של מדף הקרח היבשתי.

מספר קרחונים הזורמים לכיוון מזרח מן הרמה "פורצים" את קו הרכס.

== היסטוריה ==
=== גילוי ומיפוי הרכס ===

הרכס נחקר על ידי משלחת הסקר הצפונית הניו זילנדית (New Zealand Northern Survey Party) של המשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1956–1958; המשלחת הקימה בסיסי סקר בקצה הדרומי של הרכס באוקטובר 1957 ובינואר 1958.

=== מקור השם ===

של הרכס ניתן לו על ידי משלחת הסקר הניו זילנדית.

הרכס נקרא ר. וו. וילט (R.W. Willett), מנהל הסקר הגאולוגי של ניו זילנד, אשר סייע באופן משמעותי למשלחת הטראנס אנטארקטית במהלך המחקר והסקרים, ולאחר שובה של המשלחת - בעיבוד הנתונים שנאספו במחקר.

== לקריאה נוספת ==

<div class="mw-content-ltr">• B. C. McKelvey & P. N. Webb (1962), [https://doi.org/10.1080/00288306.1962.10420116 Geological investigations in southern Victoria Land, Antarctica], New Zealand Journal of Geology and Geophysics, 5:1, 143-162, https://doi.org/10.1080/00288306.1962.10420116</div>

<div class="mw-content-ltr">• J. Linsley Gressitt, [https://doi.org/10.1080/00288306.1962.10420116 PROBLEMS IN THE ZOOGEOGRAPHY OF PACIFIC AND ANTARCTIC INSECTS], Pacific Insects Monograph 2: 1-94</div>

; מפה גאולוגית<nowiki>:</nowiki>
<div class="mw-content-ltr">• Isaac, M.J.; Chinn, T.J.; Edbrooke, S.W.; Forsyth, P.J. 1996, [http://shop.gns.cri.nz/gm20/ GEOLOGY OF THE OLYMPUS RANGE AREA, SOUTHERN VICTORIA LAND, ANTARCTICA], Institute of Geological & Nuclear Sciences</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16622 רכס וילט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21975 רכס וילט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=16069&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס וילט] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=16622&fid=antgeo_125 תצלום לוויין של אזור רכס וילט]
* [https://mapcarta.com/de/25601920 מפת אזור רכס וילט]

== הערות שוליים ==

*
וילט
וילט
וריאנט אלפא של נגיף הקורונה

{{כ}} אין או אין נתונים}}
וריאנט "אלפא" (α) של נגיף הקורונה, המכונה גם הווריאנט הבריטי, מוטציה B.1.1.7 או וריאנט 202012/01, הוא מוטציה (וריאנט) של נגיף SARS-CoV-2 שנוצר במהלך מגפת הקורונה בבריטניה. הווריאנט התפשט ל-114 מדינות לכל הפחות, על פי (GVN), והוא אחראי לכ-95% מהזיהומים החדשים ממחלת הקורונה בבריטניה בין ה-23 במאי ל-5 ביוני 2021, כ-60% מכלל המקרים בארצות הברית היו מקושרים לווריאנט האלפא, כך דיווח המרכז לבקרת מחלות ומניעתן (CDC).

== היסטוריה ==
הזן אותר לראשונה ב-21 בספטמבר 2020 בבריטניה בדגימה בודדת, אך החל להתפשט במהירות עד אמצע חודש דצמבר. בשבוע הראשון של דצמבר הוא היה אחראי ל-62 אחוזים מההדבקות בלונדון. לפי התיאוריה המקובלת מקורו נעוץ בחולה שמערכת החיסון שלו לא תפקדה כראוי.

זן אלפא הוא הסבר אפשרי לעליה משמעותית בתחלואת קורונה בבריטניה. נכון ל-20 בדצמבר 2020, משרד הבריאות באנגליה מאשר כי אין ראיה לכך שהזן החדש עמיד בפני החיסון של חברת פייזר, וכי המחוסנים אמורים להיות מוגנים גם מפניו.

גילוי הזן הוביל לכך שיותר מ-30 מדינות אסרו על כניסת טיסות מבריטניה.<ref name=":1"></ref> בארצות הברית השבים מבריטניה נדרשו להיבדק. בהמשך זן אלפא השפיע על הנחיות הריחוק.

ב-23 בדצמבר 2020 דיווח משרד הבריאות בישראל כי התגלו 23 מקרים של נגיף קורונה מהזן שהתגלה באחרונה באנגליה. אותרו כמה בדנמרק, הולנד אוסטרליה, איטליה, דרום אפריקה ובצרפת בזמנים שונים.<ref name=":0" /> אליהן הצטרפו ארצות הברית ומדינות רבות אחרות.<ref name=":1" />

== מוטציות ==
לווריאנט ה"אלפא" יש 23 מוטציות בהשוואה לווירוס המקורי בסין, שמונה מאלה בחלבון הספייק של נגיף הקורונה (), על פי החברה האמריקאית למיקרוביולוגיה (ASM). שלוש מהמוטציות נחשבות כאחראיות להשפעה הגדולה ביותר על הביולוגיה של הווירוס: נראה כי המוטציה של N501Y מגבירה את מידת ההדבקות של חלבון הספייק לקולטני ACE2 - נקודת הכניסה העיקרית לתאים אנושיים; המוטציה 69-70del יכולה, בשיתוף עם N501Y, להסביר את ההעברה המוגברת של הווריאנט והמוטציה של P681H יכולה גם להגביר את ההעברה, מכיוון שהיא עשויה להיות מעורבת באופן שבו הווירוס ממזג את הממברנה שלו לתא אנושי על מנת להעביר את הגנום שלו לתא.
חומצות אמינו של וריאנט SARS-CoV-2 אלפא משורטטות על מפת גנום של SARS-CoV-2 עם התמקדות בחלבון ספייק]]

== יעילות החיסון כנגדו ==
על פי המרכז לבקרת מחלות ומניעתן (CDC), הווריאנט מדבק בכ-50% יותר מהווירוס המקורי בסין. ייתכן שזה גם גורם למקרים חמורים יותר של COVID-19, לפי ה-CDC.

מחקרים עד כה מצביעים על כך ששני חיסוני ה-mRNA ל-COVID-19 (חיסון פייזר-ביונטק וחיסון מודרנה) יעילים במניעת זיהומים סימפטומטיים של וריאנט האלפא של וירוס הקורונה. לדוגמה, מחקר שפורסם ב-28 ביוני בכתב העת מצא שדם של עובדי בריאות שחוסנו בזריקה של פייזר יעיל בנטרול הווריאנט. מנה אחת של החיסון מעוררת גם נוגדנים מנטרלים מפני הווריאנט, דיווח אתר ג'ונסון אנד ג'ונסון.

==קישורים חיצוניים==

==הערות שוליים==

אלפא
מרדכי אנילביץ' (פסל)

מרדכי אנילביץ הוא פסל העשוי מברונזה שיצר נתן רפפורט בשנת 1951. הפסל מציג את דמותו של מרדכי אנילביץ' מפקד הארגון היהודי הלוחם במרד גטו ורשה, שנהרג בקרב מול הנאצים בגטו. הפסל ניצב על גבעה בלב קיבוץ יד מרדכי ליד מגדל המים ההרוס. למרגלות הפסל נערכת מדי שנה עצרת הנעילה המרכזית של יום הזיכרון לשואה ולגבורה.

פסל אנילביץ' הוא הפסל המונומנטלי הראשון שנוצר על ידי פסל ישראלי. 

==תיאור הפסל==
הפסל עשוי מברונזה במשקל 1 טון (הפסל חלול מבפנים) מתנשא לגובה של 4.20 מטר. דמותו של מרדכי אנילביץ', גבר צעיר עם בלורית חלוצית טיפוסית, לבוש חולצה מרופטת, מכנסיים מקומטים ומגפיים מיושנות. הגבר אוחז בידו הימנית, רימון.

הפסל מחושב למרחק גדול ולכן יש ליקויי פרופורציה מסוימים. החלק התחתון של הגוף מסיבי, הרגליים גדולות ואיתנות ולעומתן החזה צר והראש קטן באופן יחסי. קיפולי הבגדים ותווי הפנים מפורטים יתר על המידה.

לצד הפסל מונח לוח אבן ועליו ציטוט מדבריו של מרדכי אנילביץ':

מרדכי אנילביץ, 23 באפריל 1943

== ההיסטוריה של הפסל ==
חשיפת פסל מרדכי אנילביץ' ביד מרדכי, 1951
פסל מרדכי אנילביץ' הוא הפסל הראשון שיצר רפפורט בישראל. תחילת יצירת הפסל החלה בתל אביב. כאשר החל לעבוד על דגם פסל שייצג את מרדכי אנילביץ', הוא ייצר שני דגמים שונים מגבס בגובה של כ-90 ס"מ, כל אחד. עם גמר עיצוב הדגמים הזמין את חברי קיבוץ יד מרדכי לצפות בהם מתוך כוונה שיבחרו בצורה דמוקרטית בפסל המתאים יותר. הדגם שלא נבחר מוצג עד היום במוזיאון "משואה לתקומה" שבקיבוץ. בינואר 1951 נערך אירוע חשיפת הפסל מגבס, לפני היציקה בברונזה. באירוע נכחו עשרות עיתונאים ומבקרי אומנות, נציגי הציבור היהודי בצרפת ונציגי המושבה הישראלית בפריז בראשות הציר הישראלי בצרפת, מוריס פישר. יצירת הפסל הסתיימה בפריז, צרפת שם נערכה יציקת הברונזה. ב-5 באפריל אותה שנה הגיע הפסל לחיפה באונייה "ארצה". ב-18 באפריל הוא הוצב בקיבוץ יד מרדכי ליד מגדל המים ההרוס וביום הזיכרון לשואה ולגבורה, ב-3 במאי 1951, הוסר הלוט על ידי מאיר יערי מעל הפסל בהשתתפותם של כעשרת אלפים אנשים.

== היבט אומנותי ==
פסל מרדכי אנילביץ' הוא יצירה ריאליסטית מונומנטאלית, המזכירה את הפסל דוד של מיכלאנג'לו (הגדרה ראובן רובין). למרות זאת הוא זכה לשבחים רבים, מצד מבקרי אמנות.

הפסל מהווה סמל לזיכרון השואה לצד זיכרון מגיני היישוב במלחמת העצמאות בנגב.

== ראו גם ==
* אנדרטת המגינים
* מוזיאון יד מרדכי משואה לתקומה

==קישורים חיצוניים==

* [https://www.youtube.com/watch?v=BOh-2xozFac סיור וירטואלי - מגדל המים ביד מרדכי - אתר מורשת], באתר youtube, 13 במרץ 2020
* [http://www.y-m-museum.co.il/info/miclol/miclol-003.htm אנדרטת מרדכי אנילביץ'], באתר מוזיאון יד מרדכי "מ"שואה לתקומה"
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:נתן רפפורט
קטגוריה:יד מרדכי
קטגוריה:פסלים (יצירות)
קטגוריה:פיסול ישראלי
קטגוריה:גברים בפיסול
קטגוריה:הנצחת אישים בישראל
קטגוריה:ישראל: אנדרטאות להנצחת השואה
קטגוריה:יצירות משנת 1951
רעידת האדמה בעכו (881)

רעידת האדמה בעכו התרחשה באזור עכו בשנת 881 (268 בלוח השנה ההיג'רי). על פי הדיווחים, אלכסנדריה הושפעה מאותה רעידת אדמה.

על פי הגיאופיזיקאי אוגוסט היינריך זיברג (1875–1945), רעידת האדמה גרמה לגל ים סיסמי (צונאמי). הצונאמי השפיע בעיקר על העיר עכו וסביבתה, שם נגרם נזק רב. המקור העיקרי של זיברג בנושא היה הגאולוג ביילי ויליס (1857–1949), אשר מצדו מציין את הרופא ג'וזף דזירה תולוזן (1820–1897) כמקור שלו על רעידת האדמה ההיסטורית.

תולוזן מעריך ברישומיו כי רעידת האדמה התרחשה בשנת 881 או 882. למעט עכו, אזורים אחרים שנפגעו מגלי הסיסמה היו על פיו חופי אלכסנדריה וחופי האזור הסורי. תולוזן מזכיר גם כי רעידת האדמה גרמה לגלים דומים בנהר הנילוס.

התיאור של תולוזאן כמעט זהה לתיאור רעידת האדמה בכרתים ב-1303 (702 בלוח השנה ההיג'רי), שהשפיעה גם על אלכסנדריה. כתב העת Annals of Geophysics העלה ספקות לגבי האותנטיות ההיסטורית של רעידת האדמה הזו, מה שמרמז כי תולוזאן שגה בתיארוך האירועים בתיאורו את האירוע.

==קישורים חיצוניים==
* 

קטגוריה:881
קטגוריה:עכו: היסטוריה
881
קרחון טרור (אנטארקטיקה)

קרחון טרור (באנגלית: Terror Glacier) הוא קרחון גדול, בחלקו המזרחי של האי רוס, שבאנטארקטיקה.

גובהו של האוכף 1,600 מטרים מעל פני הים.

הקרחון ממוקם בין הר טרה נובה (המתנשא לגובה של 2,130 מטרים מעל פני הים), לבין הר טרור (המתנשא לגובה של 3,230 מטרים מעל פני הים<ref>[https://geonames.usgs.gov/apex/f?p=gnispq:5:::NO::P5_ANTAR_ID:15152 מידע גאוגרפי על הר טרור]</ref>.

הקרחון זורם לכיוון דרום.

הקרחון נשפך אל מפרצון וינדלנס.

== היסטוריה ==
=== מקור השם ===

שמו של הקרחון ניתן לו על ידי א. ג'יי. היין ( A.J. Hein) ממשלחת הסקר הגאולוגי האנטארקטי של ניו זילנד, אשר חקרה את אנטארקטיקה בין השנים 1962–1963.

השם ניתן לקרחון בשל קרבתו להר טרור, המתנשא מעליו בסמוך לו.

שמו של הר טרור ניתן לו בשנת 1841, על ידי סר ג'יימס קלארק רוס.

רוס קרא להר על שם ספינתו השנייה, "טרור".

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA530&lpg=PA530&dq=%22Terror+Glacier%22+Antarctica&source=bl&ots=PFkrlYwc_y&sig=ACfU3U1HqIWdQPS-g97sRURzdomm6xQoqQ&hl=en&sa=X&ved=2ahUKEwjSjtyy3_btAhVqSBUIHUeiA-M4ChDoATAJegQICBAC#v=onepage&q=%22Terror%20Glacier%22%20Antarctica&f=false The Transantarctic Mountains: Rocks, Ice, Meteorites and Water], P 530</div>

<div class="mw-content-ltr">• Delisle, G. (1990), [https://www.cambridge.org/core/journals/journal-of-glaciology/article/recent-change-in-ice-thickness-in-windless-bight-ross-ice-shelf-antarctica/65D16BE2790330FF628C4A5260582EB4 Recent change in ice thickness in Windless Bight, Ross Ice Shelf, Antarctica?], Journal of Glaciology, 36(124), 350-351. doi:10.3189/S0022143000000502</div>

== ראו גם ==
* הר טרור
* נקודת טרור

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:15153 קרחון טרור] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21852 קרחון טרור] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114534 קרחון טרור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14566&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון טרור] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/terror_glacier מחשבון מרחקים - המרחק מקרחון טרור לאתרים סמוכים]
* [https://www.meteoblue.com/en/weather/current/terror-glacier_antarctica_6626595 מזג אוויר נוכחי עדכני בקרחון טרור]
** [https://www.meteoblue.com/en/weather/14-days/terror-glacier_antarctica_6626595 תחזית מזג אוויר עדכנית ארוכת טווח עבור קרחון טרור]
** [https://www.meteoblue.com/en/weather/archive/yearcomparison/terror-glacier_antarctica_6626595 נתוני מזג אוויר היסטוריים וסטטיסטיקות מזג אוויר עבור קרחון טרור]

== הערות שוליים ==

טרור
אנג'לה פריסטרי

אנג'לה פריסטרי (באלבנית: Anxhela Peristeri; נולדה ב-24 במרץ 1986), ידועה בשמה הפרטי אנג'לה, היא זמרת אלבנית.

== קריירה ==
בדצמבר 2001, פריסטרי השתתפה בקדם האלבני לאירוויזיון 2001, "פסטיבלי אי קנגס", עם השיר "Vetëm ty të kam", ולא זכתה לייצג את ארצה בתחרות האירוויזיון. בדצמבר 2016, פריסטרי השתתפה בתחרות השירים האלבנית, "Kënga Magjike", שם סיימה במקום השני עם השיר "Genjeshtar". שנה לאחר מכן, בדצמבר 2017, היא זכתה בתחרות עם השיר "E Çmendur". בדצמבר 2019, חזרה לתחרות והשתתפה בה בפעם השלישית. היא זכתה במקום השלישי עם השיר "Dikush i imi". באוקטובר 2020, רשות השידור האלבנית (RTSH), הכריזה על פריסטרי כאחת מעשרים ושישה מתמודדים שיתחרו בקדם האלבני לאירוויזיון 2021, "Festivali i Këngës 59". ב-23 בדצמבר 2020, פריסטרי זכתה בתחרות ונבחרה לייצג את אלבניה באירוויזיון 2021 עם השיר "Karma". ב-20 במאי 2021, פריסטרי ביצעה את השיר בחצי הגמר השני של התחרות, והגיעה למקום העשירי עם 112 נקודות. ב-22 במאי, בגמר התחרות, הגיע פריסטרי למקום ה-21 עם 57 נקודות.

== דיסקוגרפיה ==
=== אלבומים ===
* 2004 – Për ju

=== סינגלים ===
* 2014 – "Femër mediatike"
* 2015 – "Bye Bye" (עם מרקוס מארשדו)
* 2015 – "Ta kam dhon"
* 2015 – "Si po jetoj"
* 2016 – "Afer meje"
* 2016 – "Gënjeshtar"
* 2017 – "Qesh"
* 2017 – "I joti"
* 2020 – "Dashni"
* 2020 – "Lujta"
* 2020 – "Karma"

====כאמן משנה====
* 2016 – "Llokum" (עם Gold AG)
* 2019 – "Fiksim" (עם Gold AG)

== קישורים חיצוניים ==

== הערות שוליים ==

קטגוריה:זמרות אלבניות
קטגוריה:זוכי פסטיבלי אי קנגס
קטגוריה:משתתפי אירוויזיון 2021
קטגוריה:נציגי אלבניה באירוויזיון
קטגוריה:ילידות 1986
קטגוריה:אלבנים שנולדו ב-1986
פרד קלר

פרדריק ב. קלר (באנגלית: Frederick B. Keller; נולד ב-23 באוקטובר 1965) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-12 של קהיליית פנסילבניה. הוא נבחר לתפקיד בבחירות ביניים במהלך יוני 2019, מטעם המפלגה הרפובליקנית.

== ביוגרפיה ==
קלר נולד בפּייג' שבאריזונה, להורים ילידי פנסילבניה שעברו אל מערב ארצות הברית לצורכי עבודה. לאחר שסיים את לימודיו התיכוניים בבית הספר התיכון שיקלאיימי (Shikellamy) בשנת 1984, התקבל קלר לעבודה ב"קונסטוגה התמחויות עץ, מפעל לייצור ארונות ומוצרי מטבח אחרים העשויים מעץ בביוורטאון שבפנסילבניה. במרוצת הזמן התקדם בסולם המעמדות בחברה ומונה למנהל תפעול ראשי. בשנת 1990 החל קלר להתמקצע בעסקי נדל"ן ולמד בבית הספר לנדל"ן ע"ש דון פול שירר בשנת 1995.

בשנת 2010 התמודד קלר לבית הנבחרים המדינתי של פנסילבניה מטעם המפלגה הרפובליקנית במחוז הבחירה ה-85, בשאיפה לרשת את ראס פיירצ'ילד שפרש מהחיים הפוליטיים. ב-4 בינואר 2011 החל קלר את כהונתו בבית הנבחרים המדינתי של פנסילבניה, ונבחר מחדש אחת לשנתיים עד 2018. הוא מונה לחבר הנאמנים של מערכת הגלמאות של עובדי בתי הספר הציבוריים בפנסילבניה בראשית 2019.

בעקבות התפטרותו של טום מרינו מבית הנבחרים של ארצות הברית בינואר 2019, הכריז קלר על מועמדותו לייצוג מחוז הקונגרס ה-12 של פנסילבניה לקראת בחירות ביניים להחלפתו של מרינו. ב-2 במרץ זכה במועמדות המפלגה הרפובליקנית במהלך ועידה מיוחדת. בבחירות הכלליות שנערכו ב-21 במאי גבר על מארק פרידנברג, מועמד המפלגה הדמוקרטית. כעבור יממה קלר התפטר מבית המחוקקים המדינתי, וב-3 ביוני 2019 הוא הושבע אל הקונגרס של ארצות הברית.

קלר נבחר לתקופת כהונה מלאה במהלך בחירות 2020. בדצמבר 2020 נמנה קלר בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

ב-28 בפברואר 2022, בנימוק החלטת בית המשפט העליון של פנסילבניה לשנות את מפת מחוזות הקונגרס של המדינה, הכריז קלר על פרישתו מהקונגרס לקראת בחירות אמצע הכהונה באותה השנה. כהונתו נחתמה עם התפזרות הקונגרס ה-117 של ארצות הברית בראשית ינואר 2023.

== קישורים חיצוניים ==

* 

* 

==הערות שוליים==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1963
ארנב אנגורה

ארנב אנגורה (באנגלית: Angora rabbit) הוא זן של ארנב מבוית שמקורו בטורקיה. במשקל 2–5.5 ק"ג, ארנב אנגורה הוא אחד מגזעי הארנב שבויתו ראשונים. ארנב אנגורה הורבע בעיקר בשביל הצמר שלו שנקרא צמר אנגורה. צמר זה נאסף על ידי גילוח, הברשה, או מריטה. מפני שארנבים בדרך כלל לא גורמים לאלרגיות אצל אנשים, צמר זה נפוץ יחסית.

לארנב האנגורה יש 12 תתי זן, כשארבעה מהם מוכרים על ידי איגוד מגדלי הארנבים האמריקאי.

ארנב האנגורה הורבע לראשונה באנקרה (הידועה היסטורית בשם אנגורה), בטורקיה של ימינו, וידוע שהובא לצרפת בשנת 1723. ארנב אנגורה הפך לחיית מחמד פופולרית של המלוכה הצרפתית באמצע המאה ה-18, וארנבי האנגורה התפשטו לחלקים אחרים באירופה עד סוף המאה.

בארצות הברית בגדים עשויים צמר ארנבות אנגורה היו פופולריים מאז שהגיעו לראשונה בתחילת המאה ה-20. אך רק במהלך מלחמת העולם השנייה התרחב הייצור המקומי כדי לענות על הביקוש ליותר מ-60,000 ק"ג בשנה. סיב משי רך זה עורר עניין רב, ומהר מאוד אנשים התאהבו בצמר אנגורה.

ארנבי אנגורה מגודלים בעיקר בזכות צמרן, שהוא משיי ורך. בקוטר של 14–16 מיקרון בלבד, צמר זה דומה לקשמיר בעדינות וברכות למגע. צמר ארנב אנגורה מבוגר בריא יגדל כשלושה סנטימטרים לחודש. טיפוח קבוע הכרחי כדי למנוע מהסיבים להשתלב וליצור קשרים על הארנב, מה שגורם לאי נוחות ועלול לגרום לכאב ואף לזיהום. צמר האנגורה נבצר (נקטף או נגזז) כל שלושה עד ארבעה חודשים לאורך השנה.

צמר אנגורה עשוי להיאסף מעת לעת על ידי אספת השערות מתוך הפרווה שיוצאות באופן טבעי. קציר מלא נעשה על ידי גזירת הפרווה עם מספריים קטנים. גזירה מתחילה בדרך כלל בראש, עוברת מהכתפיים לזנב. לאחר מכן הופכים את הארנב ואת החלק התחתון גוזרים מזנב לסנטר. בין 12 אונקיות (340 גרם) לבין 18 אונקיות (510 גרם) צמר ניתן לקצור מאנגורה ענקית.

האנגורה מתחלקים לארבעה זנים המוכרים על ידי איגוד מגדלי הארנבים האמריקאים:
אנגורה ענקית, סאטן אנגורה, אנגורה צרפתית ואנגורה אנגלית, ושמונה גזעים שבפיתוח או כבר מוכרים במדינות אחרות: אנגורה גרמנית, אנגורה סינית, אנגורה פינית, אנגורה יפנית, אנגורה רוסית, סנט לוסיאן אנגורה, אנגורה שווייצרית, אנגורה הולנדית.

ארנב אנגורה אוכל בעיקר חציר לארנבים, בדרך כלל חציר שיבולת שועל, או חציר הרים. חציר מהווה מעל 85% מתזונת הארנב כששאר המרכיבים הם כופתיות, ירקות ומעט פירות.

אורך החיים הצפוי של ארנב אנגורה הוא בין 7 ל-12 שנים, אך זה משתנה בהתאם לגזע הספציפי.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גזעי ארנבים
פורד 1949

פורד 1949 (באנגלית: Ford 1949) היא מכונית משפחתית גדולה, שבנוסף יוצרה במגוון תצורות, מתוצרת יצרנית הרכב פורד וחברות הבת, אשר יוצרו בין השנים 1948–1951 (שנת מודל 1949) בארצות הברית ובמלזיה.

באוסטרליה יוצר דגם טנדר בתצורת "Coupé utility" על ידי Ford Australia .

"פורד" הייתה הראשונה מבין שלוש יצרניות הרכב הגדולות שהציגה את הדגם הפופולרי החדש לאחר מלחמת העולם השנייה, כשהיא מקדימה את שברולט בשישה חודשים ואת פלימות' של קרייזלר בתשעה חודשים.

==תצורות==
* 4 דלתות – סדאן (Fordor).
* 2 דלתות – סדאן (Tudor).
* 2 דלתות – קבריולה.
* 2 דלתות – קופה.
* 2 דלתות - הרדטופ.
* 4 דלתות + דלת אחורית הנפתחת בחלקה התחתון בלבד – סטיישן.
* 2 דלתות – טנדר בתצורת "Coupé utility" (יוצר באוסטרליה בלבד).

==דרגות גימור==
* Deluxe (לשעבר דגמי: "Standard", "Super De Luxe").
* Custom Deluxe (לשעבר דגם "Custom").

== גלריה ==
<gallery mode="packed" heights="80">
קובץ:Ford sedan (1949) at Schaffen-Diest (2018).jpg | "פורד 1949" בתצורה 4 דלתות סדאן
קובץ:1949 Ford Tudor (13930726318).jpg | "פורד 1949" בתצורה 2 דלתות סדאן
קובץ:1949 Ford V8 coupe (5410053696).jpg | "פורד 1949" - קופה
קובץ:1950 Ford coupe utility (4973112626).jpg | "פורד 1950" - טנדר בתצורה "coupe utility"
קובץ:1950 Ford coupe utility (5094809550).jpg | "פורד 1950" - טנדר בתצורה "coupe utility" (צולם בסידני אוסטרליה)
קובץ:1951 Ford utility==.JPG | "פורד 1951" - טנדר בתצורה "coupe utility"
קובץ:1949 Ford Custom Convertible.jpg | "פורד 1949" - קבריולה
קובץ:1950 Ford Country Squire.jpg | "פורד 1950" - סטיישן
קובץ:1951 Ford 79 Custom Country Squire Station Wagon.jpg | "פורד 1951" - סטיישן
קובץ:1949 Ford Tudor V8 sedan (6102203239).jpg | "פורד 1949" בתצורה 2 דלתות סדאן (Tudor) - מבט לתא הנהג ולוח מחוונים
</gallery>

<gallery mode="packed" heights="80">
קובץ:Cleveland Police 1949 Ford (18389852983).jpg | "פורד 1949" - ניידת משטרה של משטרת קליבלנד
קובץ:Ford Custom 1950 Deluxe TPD LSideRear TICO 16March2014 (14585597262).jpg | "פורד 1950 קוסטום דה-לוקס" - ניידת משטרה
קובץ:Ford Custom V8 Sedan 1951 (12939686465).jpg | "פורד 1951 קוסטום" - ניידת משטרה
</gallery>

==ראו גם==
* פורד

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1948
קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות קבריולה
קטגוריה:טנדרים
1949
קטגוריה:מכוניות אמריקאיות
קטגוריה:כלי רכב המורכבים במלזיה
קטגוריה:כלי רכב המיוצרים באוסטרליה
תערוכת הרכב של פריז

תערוכת הרכב של פריז (בצרפתית: Le Mondial de l'automobile de Paris; באנגלית: The Paris Motor Show) היא תערוכת רכב דו־שנתית המתקיימת בפריז. התערוכה מאורגנת על ידי הארגון הבינלאומי של יצרני הרכב (OICA) ונחשבת לאחד האירועים המרכזיים של עולם הרכב.

התערוכה התקיימה לראשונה בשנת 1898. עד לשנת 1976 האירוע היה שנתי, מאז עבר להתקיים אחת לשנתיים. האירוע מתקיים בשטח אקספו פריז פורט דה ורסאי ומתפרס על פני שטח בגדול 125,000 מ"ר. בשנת 2016 ביקרו בתערוכה 1,253,513 איש, שיא מבקרים לתערוכות רכב.

==היסטוריה==
תערוכת הרכב של פריז 2018
ז'ול-אלבר די דיון , מחלוצי תעשיית הרכב באירופה, יזם את התערוכה הראשונה בשנת 1898. תערוכה זאת הייתה תערוכת הרכב הראשונה בעולם. המציגים נדרשו להוכיח את יכולותיהם של הרכבים על ידי כך שינהגו מורסאי לפריז. בשנת 1910 עברה התערוכה למוזיאון הגרנד פלה בשדרות שאנז אליזה. מלחמת העולם הראשונה הביאה להשעיית התערוכה, שחודשה שוב רק באוקטובר 1919. בשנת 1925 לא התקיימה התערוכה עקב התנגשות עם התערוכה הבינלאומית לאמנויות דקורטיביות ותעשייתיות מודרניות שהתקיימה באותו המקום. מלחמת העולם השנייה הובילה לביטול התערוכה בשנת 1939, זמן קצר לפני קיומה. התערוכה שבה והתחדשה בשנת 1946.

בינואר 1977 הוכרז כי עקב "המצב הכלכלי הקשה" התערוכה לא תתקיים באותה השנה, אך הוכרז כי היא תתקיים שוב בשנת 1978. מאז הפכה התערוכה לאירוע המתקיים פעם בשנתיים. מיקום התערוכה החל משנת 1978 הוא באקספו פריז פורט דה ורסאי. עד לשנת 1986 נקראה התערוכה "סלון הרכב" (Salon de l'Automobile), מאז שונה שמה ל"תערוכת הרכב" (Mondial de l'Automobile).

==קישורים חיצוניים==

* 

==הערות שוליים==

פריז
קטגוריה:פריז: תערוכות עולמיות
אסופת התקינה הפדרלית

אסופת התקינה הפדרלית או CFR (ראשי תיבות באנגלית: Code of Federal Regulations) הוא מכלול החוקים הקבועים והרגולציות (מכונים Administrative law) שפורסמו במרשם הפדרלי (Federal Register) על ידי המחלקות המבצעות והסוכנויות של הממשלה הפדרלית של ארצות הברית. ה-CFR מחולק ל-50 כותרים המייצגים אזורים רחבים הכפופים לתקנות פדרליות.

המהדורה השנתית של CFR היא אסופת החוקים הכלליים והקבועים שפורסמו על ידי משרד המרשם הפדרלי (חלק מהמינהל הלאומי לארכיונים ולרשומות, או NARA) והמשרד הממשלתי להוצאה לאור. בנוסף למהדורה שנתית זו, ה-CFR מתפרסם בפורמט לא רשמי באופן מקוון באתר ה-CFR האלקטרוני, המתעדכן באופן קבוע ולפעמים מדי יום.

== מבנה ==
ה-CFR מחולק ל-50 כותרים המייצגים תחומי נושא רחבים, כדלהלן:<ref name="duke"></ref>
* כותר 1: הוראות כלליות
* כותר 2: מענקים והסכמים
* כותר 3: הנשיא
* כותר 4: חשבונות
* כותר 5: כוח אדם מינהלי
* כותר 6: ביטחון פנים
* כותר 7: חקלאות
* כותר 8: זרים ולאום
* כותר 9: בעלי חיים ומוצרים מן החי
* כותר 10: אנרגיה
* כותר 11: הבחירות הפדרליות
* כותר 12: בנקים ובנקאות
* כותר 13: אשראי וסיוע לעסקים
* כותר 14: אווירונאוטיקה וחלל (מכונה גם תקנות התעופה הפדרליות)
* כותר 15: מסחר וסחר חוץ
* כותר 16: פרקטיקות מסחריות
* כותר 17: חילופי סחורות וניירות ערך
* כותר 18: שימור כוח ומשאבי מים
* כותר 19: חובות מכס
* כותר 20: הטבות העובדים
* כותר 21: מזון ותרופות
* כותר 22: יחסי חוץ
* כותר 23: כבישים מהירים
* כותר 24: דיור ופיתוח עירוני
* כותר 25: אינדיאנים
* כותר 26: הכנסה פנימית (המכונה גם תקנות האוצר)
* כותר 27: אלכוהול, מוצרי טבק ונשק חם
* כותר 28: מינהל השיפוט
* כותר 29: עבודה
* כותר 30: משאבים מינרליים
* כותר 31: כסף ופיננסים: האוצר
* כותר 32: ההגנה הלאומית
* כותר 33: ניווט ומים ניתנים
* כותר 34: חינוך
* כותר 35: שמורה (לשעבר תעלת פנמה)
* כותר 36: פארקים, יערות ורכוש ציבורי
* כותר 37: פטנטים, סימני מסחר וזכויות יוצרים
* כותר 38: פנסיה, בונוסים והקלה לוותיקים
* כותר 39: שירות דואר
* כותר 40: הגנת הסביבה
* כותר 41: חוזים ציבוריים וניהול נכסים
* כותר 42: בריאות הציבור
* כותר 43: אדמות ציבור: פנים
* כותר 44: ניהול חירום וסיוע
* כותר 45: רווחת הציבור
* כותר 46: משלוח
* כותר 47: טלקומוניקציה
* כותר 48: מערכת תקנות הרכישה הפדרלית (FAR)
* כותר 49: תחבורה
* כותר 50: חיות בר ודייג

== קישורים חיצוניים ==

* 
* [http://www.ecfr.gov/ Electronic Code of Federal Regulations] (eCFR) מה-GPO
* [http://www.gpo.gov/fdsys/browse/collectionCfr.action?collectionCode=CFR Code of Federal Regulations] (annual edition) on FDsys מה-GPO
* [http://bookstore.gpo.gov/CFR Code of Federal Regulations] in the GPO's U.S. Government Bookstore
* [https://www.law.cornell.edu/cfr/ Code of Federal Regulations] (cross-referenced to U.S. Code) מה-Cornell LII
* [https://www.govregs.com/regulations Code of Federal Regulations] (cross-referenced to U.S. Code) מה-GovRegs
* [http://www.llsdc.org/sources-and-tools-to-the-code-of-federal-regulations Sources and Tools to the Code of Federal Regulations] free and commercial from LLSDC.org

== הערות שוליים ==

קטגוריה:ארצות הברית: ממשל
קטגוריה:ארצות הברית: חוקים פדרליים
שדרות קווינס 13

שדרות קווינס 13 (באנגלית: 13 Queens Boulevard) היה סיטקום אמריקאי ששודר מ-20 במרץ עד 24 ביולי 1979.

== עלילה ==
הסדרה עסקה בתושבים השונים המתגוררים במתחם דירות בקווינס.<ref></ref>

התושבים העיקריים במתחם היו פלישה וסטיבן וינטרס (איילין ברנן וג'רי ואן דייק) שנשואים באושר כבר למעלה מ-15 שנה. במתחם התגוררו גם איליין דאולינג (מרשה רוד), גרושה שהייתה חברתה הטובה של פלישה; ואת משפחת קפסטרו, שכללו את מילדרד (הלן פייג' קאמפ) ובנותיה, אנני (סוזן אליוט) וג'יל (לואיז ויליאמס). אחרים במתחם כללו את קמיל (קארן ראשמור) ולויס (פרנסס לי מקיין).

== הפקה ==
במקור, הסדרה הייתה אמורה להיקרא במקור "חמש נשים" ("Five Women") והייתה אמורה לעסוק בחמש נשים שגרו באותו מתחם דירות בקווינס, ניו יורק. היו אמורים לשמוע את הבעלים שלהן מהחדר הסמוך או מהטלפון, אבל בחיים לא היו אמורים לראות אותם. לאחר מכן הקונספט שונה ולבסוף הוצג גם בעלה של פלישה, סטיבן.<ref></ref>
התוכנית הופיעה לראשונה ב-20 במרץ, במשבצת הזמן שבדרך כלל הופיעה בה התוכנית "טקסי", ואז שודרו ארבעה פרקים נוספים כנגד התוכנית "The Ropers", עד שהתוכנית בוטלה (שלושה פרקים נוספים שודרו במהלך קיץ 1979, אך פרק אחד, "The Lift", לא שודר מעולם). בשנת 2012, קרדיטי הפתיחה הועלו ליוטיוב על ידי Gilmore Box, כאשר בסוף הסרטון הופיע הפריים הראשון של פרק לא ידוע. לאחר מכן הוקלט באזור שיקגו חלק משידור הבכורה (גרסה ארוכה יותר של הקרדיטים ששימשו לפרקים הראשונים [מה שמרמז שהקרדיטים הקצרים יותר שימשו בחמשת האחרונים והיו קיימים בכל התשע אם התוכנית הייתה פעם אחר פעם מופצת], הפרסומות הראשונות וחמש הדקות הראשונות של מערכה 1), שפורסמו בשנת 2016 על ידי המוזיאון לטלוויזיה בשיקגו הקלאסית. בשנת 2018, ארבעה פרקים שלמים ("For Better or Worse", "Reunion", "Playing Around" ו"Italian Holiday") נכנסו ל-Mitchell's Archive.<ref></ref><ref></ref>

מאז השידור המקורי של התוכנית, היא לא שודרה שוב, ולכן היא נחשבת לסדרה שכמעט כל פרקיה נעלמו.

== צוות השחקנים ==

* איילין ברנן בתפקיד פלישה וינטרס
* ג'רי ואן דייק בתפקיד סטיבן וינטרס
* מרשה רוד בתפקיד איליין דאולינג - שכנה גרושה שעובדת בחברה בשם "Marcus of America"
* הלן פייג' קאמפ בתפקיד מילדרד "מילי" פסטרו - שכנה אלמנה בעלת שתי בנות
* סוזן אליוט בתפקיד אנני קפסטרו - בתה של מילי
* לואיז ויליאמס בתפקיד ג'יל קפסטרו - בתה של מילי
* קארן ראשמור בתפקיד קמיל
* פרנסס לי מקיין בתפקיד לואיס

== פרקים ==

== קישורים חיצוניים ==

* 
* 
* שדרות קווינס 13 ב-Mitchell's Archive

== הערות שוליים ==

קטגוריה:סדרות טלוויזיה אמריקאיות
קטגוריה:סדרות קומיות
קטגוריה:סדרות טלוויזיה אמריקאיות שעלו לשידור בשנות ה-1970
קטגוריה:תוכניות טלוויזיה באנגלית
קטגוריה:ABC: תוכניות וסדרות
ח'וסת (מחוז)

ח'וסת (בפרסית/דארי/פשטו: خوست) הוא אחד מבין 34 מחוזות אפגניסטן. המחוז ממוקם בדרום-מזרח אפגניסטן ולדרום גובל בגבול בינלאומי עם ח'ייבר פח'טונח'ווה ברפובליקה האסלאמית של פקיסטן. בעבר היה המחוז חלק ממחוז פכתיא עד אשר חולק האחרון. העיר ח'וסת היא בירת המחוז. שטחו של המחוז 4,151.5 קילומטרים רבועים ואוכלוסייתו מונה 574,600 איש נכון לרישום משנת 2015.

== נתונים כלליים ==
מחוז ח'וסת ממוקם בדרום מזרח אפגניסטן. בצפון ובמערב הוא גובל עם מחוז פכתיא, ואילו בדרום הוא גובל עם מחוז פכתיכא. במסגרת המלחמה האנגלו-אפגנית השנייה הוסדר הגבול בין אפגניסטן לפקיסטן (קו דוראני) אשר חתך את אוכלוסיית הפשטונים לשניים, בצידו השני של הגבול אל מול מחוז ח'וסת ישנו רוב של פשטונים, רובם שבטיים.
ח'וסת היה אחד הנפות (יחידה שלטונית) הגדולים ביותר במחוז פכתיא ואילו הנפות הנוכחיים היו נפות משנה ובמהלך מלחמת האזרחים האפגנית בשנות התשעים הועלתה הנפה למחוז עצמאי.

מכיוון שמחוז ח'וסת ממוקם באזור ההררי המתמשך של רכס הינדו-כוש, גשמים רבים יורדים מההרים למטה והאדמה המישורית פורייה ברובה ומותאמת לחקלאות. בהרי ח'וסת יש עצי דלקים וגם עצים המניבים פירות, כגון אורן, זית, אגוזי מלך ואחרים. העצים האלה פראיים ולא מקבלים התייחסות מהאוכלוסייה החקלאית. בנוסף מגדלים במחוז תירס, חיטה, בוטנים וירקות.

== אוכלוסייה ==
מקומו של המחוז על חבל פשטוניסתאן הפך אותו מבחינה כמעט הומוגנית לפשטוני לגמרי מלבד אחוז אחד מהאוכלוסייה אשר מוצאו טג'יקי. רוב האוכלוסייה שבטית ומאמינה באסלאם סוני. ישנם 1,961 מסגדים במחוז ח'וסת. 23 אחוזים מכלל האוכלוסייה יודעת אוריינות. ישנם 177 מוסדות חינוך בכלל המחוז. לערך 42% מכלל האוכלוסייה בעלת גישה לחשמל. ישנם 2 בתי חולים ו-72 קופות חולים במחוז.

== ביטחון ==
בשנת 2017 דיווחה מועצת הביטחון של האו"ם על נוכחותם של אנשים המזוהים עם אל-קאעדה בח'וסת. מצד הממשלה האפגנית כוח ההגנה של ח'וסת (KPF) היה לפי הדיווחים השחקן הביטחוני המשפיע ביותר במחוז. שמונה נפות ח'וסת מחולקות בין כוחות שונים בעוד חמשת המחוזות הנותרים מסווגים תחת שליטה ממשלתית. 67 תקריות הקשורות למורדים דווחו בתקופת ינואר 2018 – פברואר 2019 (ממוצע של 1.1 אירועים בשבוע).

דוגמאות לתקריות כוללות פעילויות מרידה וכן פעולות צבאיות של כוחות הביטחון האפגניים ושל ה-KPF שפגעו באוכלוסייה האזרחית. ה-KPF הואשם בהפרות זכויות אדם כמו עינויים ומעצרים שרירותיים. דווח על פיצוצים במסגדים בתוך בירת המחוז במהלך ימי בחירות, אירועים שהביאו לאבדות גבוהות. תועדו 175 נפגעים אזרחיים (84 הרוגים ו-91 פצועים) בשנת 2018, המייצגים 29 קורבנות אזרחיים לכל 100,000 תושבים. מדובר בירידה של 3% בהשוואה לשנת 2017. הגורמים העיקריים לנפגעים אזרחיים היו הטלת מטעני חבלה ואחריהם הריגות ממוקדות ופעולות חיפוש.

== חלוקה מנהלית ==
נפות מחוז ח'וסת
מחוזות אפגניסטן מחולקות ליחידות שלטוניות בשם "נפות", להלן הנפות של מחוז ח'וסת ואוכלוסייתן.
* באק – 22,561
* גורבוז – 26,762
* זאזי מיידאן – 23,197
* ח'וסת – 140,642
* מנדוזאי – 89,602
* מושאקל – 41,882
* נאדיר שאה קוט – 32,522
* קלנדאר – 10,440
* סבארי – 72,364
* שמאל – 13,920
* ספרה – 24,841
* תאני – 60,842
* טירזאי – 45,602

== ראו גם ==
* ח'וסת
* הינדו-כוש

== קישורים חיצוניים ==

* [https://elections.pajhwok.com/en/content/background-profile-khost-0 Background Profile of Khost]
* [https://nps.edu/web/ccs/khost ח'וסת - תוכנית ללימוד תרבות ומאבקים]
* [https://www.easo.europa.eu/country-guidance-afghanistan/khost ח'וסת - EASO]

קטגוריה:אפגניסטן: מחוזות
באו בלאק

באו בלאק (באנגלית: Beau Black; נולד ב-1983) הוא מלחין, מפיק, מוזיקאי, זמר, פזמונאי ונגן אמריקאי מניו יורק. הוא שימש ככותב השירים העיקרי בסדרה משמר האריות, ואף היה מועמד לפרס אמי בשנת 2017 על השיר "סיסי ני סאווה".

== פועלו ==
באו בלאק הוא בנו של ג'יי בלאק,<ref></ref> הזמר המוביל ב-Jay and the Americans .<ref name=":0"></ref> אלבום הראשון של בלאק שהכיל מוזיקה מקורית, Meant to Be, יצא לאור ב-2008. בלאק עבד כמלחין וככותב שירים עבור סדרות כמו מיילס מהמחר, פן זירו – גיבור במשרה חלקית, משמר האריות, מיקי מאוס: הרפתקאות מבולבלות ורוקטיר.<ref></ref> הוא היה מועמד לפרס אמי ב-2017 על הלחנת השיר "סיסי ני סאווה" מ"משמר האריות", סדרה ששימש בה ככותב השירים העיקרי.<ref name="am"></ref><ref></ref>

== דיסקוגרפיה נבחרת ==
=== אלבומי אולפן ===
* 2008 – Meant to Be
* 2013 – Black & Bleu עם בלאו מק'אולי
* 2014 – Perfect Day

== טלוויזיה ==
{| class="wikitable sortable"
!שנה
!סדרה
!ערוץ
!הערות<ref>[https://www.shazam.com/track/231058711/way-out-miles-from-tomorrowland-theme Shazam: Top Songs By Beau Black]</ref>
|-
|2019–הווה
|רוקטיר
|דיסני ג'וניור
|11 פרקים, 2019–2020
|-
|2017–הווה
|מיקי מאוס: הרפתקאות מבולבלות
|דיסני ג'וניור
|כותב/מלחין
|-
|2016–2019
|משמר האריות
|דיסני ג'וניור
|כותב שירים
|-
|2015–2018
|מיילס מהמחר
|דיסני ג'וניור
|שיר פתיחה של שתי העונות הראשונות
|-
|2014–2017
|פן זירו – גיבור במשרה חלקית
|דיסני XD
|מלחין (בשיתוף פעולה עם ריאן שורה)
|-
|}

==קישורים חיצוניים==

== הערות שוליים ==

קטגוריה:זמרים אמריקאים
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:פזמונאים אמריקאים
קטגוריה:אמריקאים שנולדו ב-1983
אישטוואן סומאהאזי

מיצירותיו
האיש בן ה-6000
אישטוואן סומאהאזי (במקור ארנולד שטיינר, בהונגרית: Szomaházy István; וספרם, 28 בפברואר 1864 – בודפשט, 10 בנובמבר 1927)<ref>Halálesete bejegyezve a Bp. VI. ker. állami halotti akv. 1535/1927. folyószáma alatt.</ref> היה סופר ועיתונאי יהודי-הונגרי.

== ביוגרפיה ==
ארנולד שטיינר נולד במשפחה יהודית כבנם של פילפ שטיינר, סוחר בעיר וספרם, ושל פאני בויניצר. הוא למד הן בעיר הולדתו והן בבודפשט. משנת 1881 עבד כעיתונאי. תחילה עבור "הלאום" (Nemzet), מאוחר יותר עבור הפשטי נפלו, עבור ה"עיתון ההונגרי" (Magyar Hirlap) וגם עבור כתב העת של המשורר היהודי-הונגרי יוז'ף קיש "השבוע" (A Hét). בהמשך כתב מאמרים לעיתונים אחרים בבירת הונגריה.

עם סיפורים קצרים הוא הופיע לראשונה בשבועון בשם "יום ראשון" ((Vasárnapi Ujság (1854–1921)) כבר בגיל שש עשרה, שם הופיעו גם סיפוריו הארוכים לאחר מכן. הוא היה מספר בסגנון צרפתי, קליל, בעל דמיון, ופורה מאוד. הוא כתב יותר משלוש מאות סיפורים הומוריסטיים בסך הכל, כמו גם כמאתיים מאמרים הומוריסטיים. הוא אפילו לא רצה להשיג יותר מהבידור הקל. לעיתים קרובות הציג את הדמויות האופייניות של יהדות בודפשט של אותה תקופה, טיפוסים חדשים של העיר הגדולה, במיוחד נשים עובדות משוחררות. הוא הציג את האידיאל של גבירות רופאות או קלדניות על מכונות הכתיבה ובהארתו הן היו תמיד מצליחות מאוד וחביבות. הרומנטיקה המטרופולינית שלו הפכה פופולרית עוד יותר בגלל ההומור השלו והאירוניה המתונה שלו. מותו נגרם מסרטן ריאות. הוא הובא למנוחת עולמים בבית הקברות היהודי ברחוב קוזמה בבודפשט.

== עבודותיו ==

== לקריאה נוספת ==
* יוז'ף סיניאי. חייהם ויצירותיהם של סופרים הונגרים. 1909
* לקסיקון ביוגרפי הונגרי 1969
* ינה פינטר: תולדות הספרות ההונגרית: שיטתיות מדעית בודפשט, 1930–1941

== קישורים חיצוניים ==

* עבודות של [http://mek.oszk.hu/html/vgi/kereses/keresesujgy.phtml?tip=gyors&szerzo=Istvan+Szomahazy אישטוואן סומאהאזי] ב- MEK

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:סופרים אסורים (הונגריה 1944)
קטגוריה:וספרם: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1864
קטגוריה:נפטרים ב-1927
יחסים חברתיים

יחס חברתי הוא היחס שמכוון אל פרט או קבוצה בחברה. כולל: חרם, אנטישמיות, כבוד וגזענות. יחסים חברתיים מאוד מושפעים מהצורה שבה קבוצות מסוימות תופסות את הקבוצה המדוברת, או המעשים של הקבוצה המדוברת.
* דוגמה א': ילד א' ראה את ילד ב' גונב אוכל מהקפיטריה של ביתה"ס. ילד א' הלשין למורה על ילד ב'. ילד ב' כעס על ילד א' ופתח עליו בחרם יחד עם החברים שלו.
* דוגמה ב': במהלך מעצרו של דרייפוס באי השדים אנטישמים רבים שרפו בובות שלו ברחוב וקראו "מוות ליהודים!". במקרה ודרייפוס לא היה יהודי, הוא לא היה מקבל יחס כזה, בגלל שבאותה התקופה הייתה שנאה רבה כלפי העם היהודי.

== ראו גם ==
* חרם חברתי
* מבנה חברתי
* קשרים בין-אישיים
* מרחק חברתי
* רשת חברתית
* סטטוס חברתי
* מעמד חברתי
* תקשורת בין-אישית

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סוציולוגיה
ישראל יוסקוביץ

ישראל יוסקוביץ הוא עיתונאי, פרשן פוליטי-מדיני ועורך החדשות של השבועון "משפחה".

== ביוגרפיה ==
נולד באשדוד למשה יוסקוביץ אשר שימש בעבר כעורך חדשות החוץ של עיתון "המודיע", בשם משה יוד. למד בישיבת קריית-הרצוג.<ref></ref>

מכהן כעורך החדשות וכפרשן פוליטי-מדיני של השבועון "משפחה". מדי שבוע מפרסם טור אקטואליה מרכזי בעיתון.

יוסקוביץ חבר בתא הכתבים המדיניים.

לצד תפקידו העיתונאי, מכהן כמנהל היחידה ללימודי חוץ של המרכז האקדמי לב.

שימש בעבר כסמנכ"ל פרויקטים ושותפויות במכון החרדי למחקרי מדיניות. קודם לכן היה מנכ"ל קרן "מעמד" (שח"ר צדקך). במסגרת תפקידו, ייסד את פורום בכירי המשק לשילוב חרדים בשוק התעסוקה.

בספטמבר 2020 התפרסם בעקבות חשיפת ההקלטות מראיון שהעניק לו היועץ המשפטי לממשלה אביחי מנדלבליט למגזין החג של עיתון משפחה.

יוסקוביץ מגיש את סדרות הפודקאסט "הפסקת אש" ו"זירת לוחמה" שבהן הוא מארח בכירים במערכת הביטחון ומשוחח איתם על המבצעים הגדולים בתולדות המדינה וענייני אקטואליה.

סבו מצד אביו הוא הרב פנחס מנחם יוסקוביץ שהיה רבה הראשי של פולין; סבו מצד אימו הוא הרב שלום דרמר שהיה רבה הראשי של קריית גת.

יוסקוביץ נשוי, אב לחמישה ומתגורר בבית שמש.

==קישורים חיצוניים ==
* 

==הערות שוליים==

קטגוריה:סגל משפחה
קטגוריה:עיתונאים חרדים ישראלים
קטגוריה:פרשנים פוליטיים ישראלים
קטגוריה:אשדוד: אישים
קטגוריה:בית שמש: אישים
קטגוריה:ישראלים שנולדו במאה ה-20
ורדה נגה

ורדה שפילמן-נגה (נולדה ב-2 בינואר 1958) היא זמרת ישראלית ועובדת סוציאלית קלינית.

==ביוגרפיה==
נגה נולדה וגדלה בחולון. למדה בבית הספר התיכון קוגל.

==מוזיקה==
נגה התגייסה לצה"ל בשנת 1976 ושירתה בצה"ל בלהקת פיקוד הצפון, כשהיא משמשת כאחת מסולניות הלהקה בתוכניתה "בלילה על הדשא". זכורה במיוחד כסולנית בשירים "גשם אחרון" ו"בוא איתי אל הגליל".

בשנת 1979 הצטרפה נגה ללהקת הבנות "סקסטה", לאחר פרישתה של סמדר וימזר שהייתה חלק מההרכב המקורי של הלהקה. הלהקה התפרקה בשנת 1983 ונגה פרשה למעשה ממוזיקה והקדישה את זמנה בעיקר ללימודים אקדמיים ולגידול משפחתה, כאשר חלק מהשנים התגוררה בארצות הברית לשם נסעה בעקבות עבודתו של בעלה, המוזיקאי אודי שפילמן ששימש חזן בקהילות יהודיות בבּוֹקָה רָטוֹן שבפלורידה.

בשנת 2009, 15 שנה אחרי שירדה מהבמות, חזרה נגה לשיר, והעלתה יחד עם בעלה את המופע "שימני כחותם" שכלל ביצועים חדשים לשירים מהמקורות, רובם מתפילות השבת.

==עיסוקים נוספים==
עם פרישתה מקריירה מוזיקלית החלה נגה ללמוד לתואר ראשון במדעי החברה באוניברסיטה הפתוחה אותו סיימה בהצטיינות בשנת 1999. המשיכה לתואר שני בעבודה סוציאלית באוניברסיטת בר-אילן (סיימה בשנת 2005) ולאחר מכן לדוקטורט אותו סיימה בשנת 2011. עבודת התזה שלה עסקה בנושא "צמיחה אישית, יעילות עצמית הורית ואיכות חיי הנישואין במעבר להורות – השוואה בין הורים לפגים ובין הורים לתינוקות במועד". כיום נגה היא עובדת סוציאלית קלינית ופסיכותרפיסטית.

==קישורים חיצוניים==

* 

קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:בוגרות תיכון קוגל
קטגוריה:בוגרי תיכון קוגל
קטגוריה:בוגרי בית הספר ביאליק (חולון)
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:זמרות ישראליות
קטגוריה:זמרים ישראלים
קטגוריה:חברות להקת פיקוד הצפון
קטגוריה:חברי להקת פיקוד הצפון
קטגוריה:סקסטה
קטגוריה:מתמודדות קדם-האירוויזיון
קטגוריה:משתתפות פסטיבל הזמר והפזמון
קטגוריה:משתתפות פסטיבל הזמר החסידי
קטגוריה:משתתפות פסטיבל שירי הילדים
קטגוריה:עובדות סוציאליות ישראליות
קטגוריה:עובדים סוציאליים ישראלים
קטגוריה:ישראליות שנולדו ב-1958
קטגוריה:ישראלים שנולדו ב-1958